stanford-oval/wikipedia huggingface dataset:
Meliboia
Meliboia (Khloris)

Meliboia oli yksi Nioben ja Amfionin neljästätoista lapsesta (niobideista). Hän oli myös ainoa (tai yksi harvoista), jotka Artemis ja Apollon säästivät tappaessaan niobidit kostoksi Nioben julkeudesta äitiään Letoa kohtaan, kun Niobe oli kerskaillut lastensa määrää Leton kahteen. Meliboia oli niin kauhuissaan tästä koettelemuksesta, että hän kalvakoitui pysyvästi ja muutti nimensä Khloriiksi — joka tarkoittaa kalpeaa.
Meliboia (okeanidi)

Meliboia oli Okeanoksen ja Tethyksen tytär, Pelasgoksen puoliso ja Lykaonin äiti.
Luettelo televisiosarjan Valehtelevat viettelijät jaksoista

Valehtelevat viettelijät on yhdysvaltalainen draamasarja, joka perustuu Sara Shepardin samannimiseen kirjasarjaan. Sarja kertoo neljästä tytöstä, jotka joutuvat salaperäisen "A:n" vainoamaksi. Yhdysvalloissa sarjan ensimmäinen jakso esitettiin 8. kesäkuuta 2010 ABC:llä ja Suomessa 14. toukokuuta 2012 Subilla.
Yleiskatsaus

| Kausi | Kausi | Jaksot | Ensiesitys Yhdysvalloissa> Esitys alkoi | Ensiesitys Yhdysvalloissa> Esitys päättyi | Ensiesitys Suomessa> Esitys alkoi | Ensiesitys Suomessa> Esitys päättyi |
| --- | --- | --- | --- | --- | --- | --- |
|  | 1 | 22 | 8. kesäkuuta 2010 | 21. maaliskuuta 2011 | 14. toukokuuta 2012 | 7. tammikuuta 2013 |
|  | 2 | 25 | 14. kesäkuuta 2011 | 19. maaliskuuta 2012 | 10. marraskuuta 2013 | 27. huhtikuuta 2014 |
|  | 3 | 24 | 5. kesäkuuta 2012 | 19. maaliskuuta 2013 | 7. syyskuuta 2014 | 15. helmikuuta 2015 |
|  | 4 | 24 | 11. kesäkuuta 2013 | 18. maaliskuuta 2014 | 26. syyskuuta 2015 | 19. joulukuuta 2015 |
|  | 5 | 25 | 10. kesäkuuta 2014 | 24. maaliskuuta 2015 | 19. joulukuuta 2015 | — |
|  | 6 | 20 | 2. kesäkuuta 2015 | — | — | — |
|  | 7 | 20(21) |  | 28. kesäkuuta 2017 |  |  |
Jaksot > Kuudes tuotantokausi (2015–2016)

| # | # | Alkuperäinen nimi | Suomenkielinen nimi | Ohjaaja | Käsikirjoittaja | Ensiesitys Yhdysvalloissa | Ensiesitys Suomessa | Katsojia (USA; milj> ) |
| --- | --- | --- | --- | --- | --- | --- | --- | --- |
| 121 | 1 | Game On, Charles |  | Chad Lowe | I. Marlene King & Lijah J. Barasz | 2015-06-022. kesäkuuta 2015 |  | 2.38 |
| 122 | 2 | Songs of Innocence |  | Norman Buckley | Joseph Dougherty | 2015-06-099. kesäkuuta 2015 |  | 2.13 |
| 123 | 3 | Songs of Experience |  | Norman Buckley | Joseph Dougherty | 2015-06-1616. kesäkuuta 2015 |  | 1.74 |
| 124 | 4 | Don't Look Now |  | Arlene Sanford | Jonell Lennon | 2015-06-2323. kesäkuuta 2015 |  | 1.84 |
| 125 | 5 | She's No Angel |  | Michael Grossman | Oliver Goldstick & Maya Goldsmith | 2015-06-3030. kesäkuuta 2015 |  | 1.80 |
| 126 | 6 | No Stone Unturned |  | Chad Lowe | Oliver Goldstick & Maya Goldsmith | 2015-07-1414. heinäkuuta 2015 |  | 1.70 |
| 127 | 7 | O Brother, Where Art Thou |  | Bethany Rooney | Lijah J. Barasz | 2015-07-2121. heinäkuuta 2015 |  | 1.77 |
| 128 | 8 | FrAmed |  | Larry Reibman | Bryan M. Holdman | 2015-07-2828. heinäkuuta 2015 |  | 1.58 |
| 129 | 9 | Last Dance |  | Janice Cooke | Oliver Goldstick & Francesca Rollins | 2015-08-044. elokuuta 2015 |  | 2.03 |
| 130 | 10 | Game Over, Charles |  | I. Marlene King | I. Marlene King | 2015-08-1111. elokuuta 2015 |  | 3.09 |
| 131 | 11 | Of Late I Think of Rosewood |  | Ron Lagomarsino | Joseph Dougherty | 2016-01-1212. tammikuuta 2016 |  |  |
| 132 | 12 | Charlotte's Web |  | Joanna Kerns | Jonell Lennon & Lijah J. Barasz | 2016-01-1919. tammikuuta 2016 |  |  |
| 133 | 13 | The Gloves Are On |  | Kimberly McCullough | Maya Goldsmith | 2016-01-2626. tammikuuta 2016 |  |  |
Jaksot > Seitsemäs tuotantokausi (2016-2017)

| # | # | Alkuperäinen nimi | Suomenkielinen nimi | Ohjaaja | Käsikirjoittaja | Ensiesitys Yhdysvalloissa | Ensiesitys Suomessa | Katsojia (USA; milj> ) |
| --- | --- | --- | --- | --- | --- | --- | --- | --- |
| 134 | 1 | Tick-Tock, Bitches |  | Ron Lagomarsino | I. Marlene King |  |  |  |
| 135 | 2 | Bedlam |  | Twanian McKiernan | Joseph Dougherty |  |  |  |
| 136 | 3 | The Talented Mr. Rollins |  | Zetna Fuentes | Jonell Lennon |  |  |  |
| 137 | 4 | Hit and Run, Run, Run |  | Michael Goi | Maya Goldsmith |  |  |  |
| 138 | 5 | Along Comes Mary |  | Norman Buckley | Bryan M. Holdman |  |  |  |
| 139 | 6 | Wanted: Dead or Alive |  | Bethany Rooney | Lijah J. Barasz |  |  |  |
| 140 | 7 | Original G'A'ngsters |  | Melanie Mayron | Kateland Brown |  |  |  |
| 141 | 8 | Exes and OMGs |  | Kimberly McCullough | Charlie Craig |  |  |  |
| 142 | 9 | The Wrath of Kahn |  | Chad Lowe | Jonell Lennon |  |  |  |
| 143 | 10 | The DArkest Knight |  | Arlene Sanford | I. Marlene King & Maya Goldsmith |  |  |  |
| 144 | 11 | Playtime |  | Chad Lowe | Allyson Nelson & Joseph Dougherty |  |  |  |
| 145 | 12 | These Boots Are Made for Stalking |  | Ron Lagomarsino | Oliver Goldstick |  |  |  |
| 146 | 13 | Hold Your Piece |  | Martha Gunningham | Bryan M. Holdman |  |  |  |
| 147 | 14 | Power Play |  | Roger Kumble | Lijah J. Barasz |  |  |  |
| 148 | 15 | In the Eye Abides the Heart |  | Troian Bellisario | Joseph Dougherty |  |  |  |
| 149 | 16 | The Glove That Rocks the Cradle |  | Paula Hunziker | Maya Goldsmith |  |  |  |
| 150 | 17 | Driving Miss Crazy |  | Oliver Goldstick | Oliver Goldstick & Francesca Rollins |  |  |  |
| 151 | 18 | Choose or Lose |  | Norman Buckley | Charlie Craig |  |  |  |
| 152 | 19 | Farewell, My Lovely |  | Joseph Dougherty | Joseph Dougherty |  |  |  |
| 153 | 20 | Til DeAth Do Us PArt |  | I. Marlene King | I. Marlene King & Kyle Bown |  |  |  |
Erikoisjaksot

| # | Alkuperäinen nimi | Suomenkielinen nimi | Kertoja/t | Jaksot joiden välissä esitetty | Ensiesitys Yhdysvalloissa | Ensiesitys Suomessa | Katsojia (USA; milj> ) |
| --- | --- | --- | --- | --- | --- | --- | --- |
| 1 | A Liars Guide to Rosewood | Kuvioiden kertaus | Mona Vanderwaal (Janel Parrish) | Vaarallista peliä & Avoin arkku | 2013-06-044. kesäkuuta 2013 | 2015-09-2626. syyskuuta 2015 | 1,13 |
| 2 | We Love You to DeAth |  | Sarjan tekijät ja näyttelijät | Hautaan asti & Menneisyyden haamut | 2014-10-2121. lokakuuta 2014 |  | 1,30 |
Mighty Joe

| ”Mighty Joe” Shocking Blue |
| --- | --- | --- |

Singlen tiedot
 Julkaistu: 1969
 Formaatti: 7"-single
 Tuottaja(t): Robbie van Leeuwen
 Tyylilaji: rock
 Kesto: 03.14
 Levy-yhtiö: Pink Elephant, Metronome
Listasijoitukset
  2. (6. joulukuuta 1969)   5. (viikko 1/1970)   6. (17. helmikuuta 1970)   16. (15. maaliskuuta 1970)   43. (25. huhtikuuta 1970)
Shocking Bluen muut singlet
| ”Venus” 1969 | ”Mighty Joe” 1969 | ”Never Marry a Railroad Man” 1970 |
Mighty Joe on alankomaalaisen Shocking Blue -yhtyeen kappale ja single, joka julkaistiin vuoden 1969 lopulla. Se on jälkimmäisempi yhtyeen kahdesta kappaleesta, joka pääsi Britannian singlelistalle (sijoitus 43.). Parhaiten se menestyi yhtyeen kotimaassa, missä se oli parhaimmillaan listan sijalla 2. Kappale ei sisälly millekään yhtyeen studioalbumeista, mutta se on mukana bonuskappaleena Scorpio’s Dance -albumin CD-versiolla.
Kappaleet

A-puoli
Mighty Joe – 3.14 (säv. Robbie van Leeuwen)
B-puoli
Wild Wind – 2.13 (säv. van Leeuwen)
Mekiwi

| MeKiwi |
| --- | --- |

Yritysmuoto:  osakeyhtiö
Perustettu:  2014
Kotipaikka:   Oulu, Suomi
Toimiala:  IT-palveluntarjoaja, videopelit
Tuotteet:  VR-sovellukset
Kotisivu:  mekiwi.org
Infobox OKVirheellinen NIMI-arvo: 
MeKiwi on oululainen vuonna 2014 perustettu ohjelmisto- ja videopeliyritys. Sen toimintaan kuuluvat nettisivujen ja ohjelmistojen suunnittelu ja erityisesti VR- ja AR-ratkaisut (virtuaalitodellisuus ja lisätty todellisuus) käyttöliittymiin ja peleihin.
VRKiwi

VRKiwi on MeKiwin pelistudio joka keskittyy VR-peleihin. Sen merkittävin julkaisu on vuonna 2018 Steam-palvelun kautta julkaistu Cave Digger -peli. Studio julkaisee myös muiden kehittämiä VR-pelejä, kuten liettualaisen Nieko-studion kehittämän pelin Crystal Raiders.
| Vuosi | Peli | Pelialusta | Lajityyppi |
| --- | --- | --- | --- |
| 2021 | Cave Digger 2 - Dig Harder | PC | VR-peli |
| 2021 | Crystal Raiders | PC |  |
| 2019 | ArtPulse | PC, Playstation |  |
| 2018 | Cave Digger | PC, XBox, Playstation, Switch |  |
Aiheesta muualla

Yrityksen viralliset sivut
Meru (mytologia)

Buddhalainen thangka, joka esittää Meruvuorta
Meru on hindulaisessa mytologiassa kultainen vuori, joka sijaitsee maailmankaikkeuden keskellä. Meru on maailman akseli, joka ulottuu syvälle maan sisään ja korkealle taivaisiin. Himalaja on sen aluskukkuloita. Meru on jumalten asuinsija, ja kaikilla tärkeimmillä jumalilla on sillä tai sen lähellä omat taivaalliset kuningaskuntansa, joissa heidän kannattajansa asuvat kuolemansa jälkeen odottamassa jälleensyntymistään. Hindulaisen temppelin kattotorni edustaa Merua.
Merua kuvataan myös buddhalaisessa mytologiassa, missä se on olemassa samanaikaisesti fyysisellä ja henkisellä tasolla, ja jumalten kultainen palatsi on sen huipulla.
Aiheesta muualla

Kuvia tai muita tiedostoja aiheesta Meru (mytologia) Wikimedia Commonsissa
Megan Prescott

Megan 'Meg' Prescott (s. 4. kesäkuuta 1991) on brittiläinen näyttelijä, joka tunnetaan parhaiten roolistaan Katie Fitchinä televisiosarjassa Skins – liekeissä. Hänen sisarensa Kathryn Prescott esittää samassa sarjassa Katien, Megan Prescottin roolihahmon, identtistä kaksoissisarta, Emilyä.
Ura

Prescott teki näyttelydebyyttinsä BBC:n saippuaoopperassa nimeltä Doctors vuonna 2008. Prescott osallistui Skins – liekeissä -sarjan kolmannen tuotantokauden kuvauksiin esittämällä Katie Fitchiä, Emily Fitchin identtistä kaksoissisarta. Emilyä näytteli Prescottin oikea kaksoissisar Kathryn Prescott. Jaksojen esittäminen aloitettiin tammikuussa vuonna 2009.
Yksityiselämä

Prescott on kaksoissisartaan Kathryn Prescottia kuusi minuuttia nuorempi.
Filmografia

| Vuosi | Ohjelma | Rooli | Esiintymisaika |
| --- | --- | --- | --- |
| 2008 | Doctors | Charlotte "Cookie" Wilcox | Jakso: Dare, Double Dare, Truth |
| 2009–2010 | Skins – liekeissä | Katie Fitch |  |
Aiheesta muualla

Megan Prescott Internet Movie Databasessa. (englanniksi)
Matti Niemivuo

Matti Eero Niemivuo vuoteen 1976 Nieminen (s. 29. lokakuuta 1945 Riihimäki) on Lapin yliopiston julkisoikeuden professori emeritus. Hän on julkisoikeuden ja lainvalmistelun asiantuntija.
Opinnot

Niemivuo kirjoitti ylioppilaaksi Helsingin normaalilyseossa 1964, valmistui Helsingin yliopistosta oikeustieteen kandidaatiksi 1968, oikeustieteen lisensiaatiksi 1971 ja väitteli Helsingin yliopistossa oikeustieteen tohtoriksi 1977.
Työura

Työuransa Niemivuo aloitti virkamiehenä. Hän työskenteli opetusministeriön ylimääräisenä esittelijänä 1968–1971 sekä viransijaisena ja nuorempana hallitussihteerinä ja virkaa toimittavana vanhempana hallitussihteerinä 1969–1971. Opetusministeriön nuorempana hallitussihteerinä hän toimi 1971–1974 ja vanhempana hallitussihteerinä 1974–1990. Sisäasiainministeriön virkaa toimittavana vanhempana hallitussihteerinä Niemivuo työskenteli 1972 ja väliportaanhallintokomitean yleissihteerinä 1972–1974.
Yliopistojen palveluksessa Niemivuo on ollut monessa virassa. Hän oli Helsingin yliopiston kunnallisoikeuden ja kunnallistalouden vt. professori 1975–1977 sekä hallinto-oikeuden virkaa toimittava ja viransijainen apulaisprofessori 1980–1981. Oikeusministeriön lainsäädäntöneuvoksena Niemivuo työskenteli 1984–1986 ja Lapin korkeakoulun virkaa toimittavana julkisoikeuden professorina 1986–1988. Oikeusministeriön lainsäädäntöjohtajan virka hänellä oli 1988–2007. Lapin yliopiston julkisoikeuden apulaisprofessorina Niemivuo työskenteli 1990–1998 ja julkisoikeuden professorina 1998–2013. Lapin yliopiston oikeustieteellisen tiedekunnan dekaanina hän toimi 2008–2013. Helsingin yliopiston hallinto-oikeuden dosentti hän on ollut vuodesta 1979, Joensuun yliopiston julkisoikeuden dosentti 1998–2010 ja Itä-Suomen yliopiston julkisoikeuden dosentti vuodesta 2010.
Päätyönsä ohessa Niemivuo on ehtinyt osallistumaan monen komitean, valiokunnan ja toimikunnan työhön sekä kotimaassa että Euroopassa.
Niemivuo valittiin Pohjoismaiden hallinnollisen liiton Suomen osaston kunniajäseneksi vuonna 2012.
Julkaisuja

Valtionavut kunnille ja kuntainliitoille, (väitöskirja) 1976
Aluehallinto ja aluepoliittinen lainsäädäntö julkisen vallan välineinä, 1979
Tavoitteiden sääntelystä, 1987
Hallintoviranomaisten norminannosta, 1988
Valtio ja kunnallinen itsehallinto, 1991
Kansallinen lainvalmistelu, 1998
Hallintolaki, (yhdessä Marietta Keravuoren kanssa) 2003, 2. uudistettu laitos yhdessä Kirsi Kuusikon kanssa 2010
Lain kirjain: lakitekniikka ja lakikieli, 2008, 2. uudistettu laitos 2023
Aluehallinto ja aluepoliittinen lainsäädäntö, 2013
Uusi aluehallinto: Hyvinvointialueista maakuntaitsehallintoon?, 2022
Lukuisa määrä artikkeleja pääasiassa julkisoikeuden alalta.
Meru (vuori)

Meru
| --- | --- |
Tyyppi:  kerrostulivuori
Sijainti:  Tansania
Korkeus merenpinnasta:  4 565 m
Prominenssi:  3 170 m
Purkautunut viimeksi:  1910
Ensimmäinen nousu huipulle:  1904, Fritz Jäger
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Meru on aktiivinen tulivuori 70 kilometriä Kilimanjarosta länteen. Meru on 4 565 metriä korkea ja näkyy kirkkaana päivänä Kilimanjarolle asti.
Vuoren huippu on lännestä katsottuna kartiomainen, mutta itäpuolella näkyy 7 800 vuotta sitten tulivuoren purkauksen yhteydessä syntynyt 5 km leveä kaldera. Merulla on viimeksi ollut pieni tulivuorenpurkaus vuonna 1910.
Merun huipulla on lipputanko, jossa on Tansanian lippu. Siellä on myös kivinen merkkipaalu, jossa lukee "Socialist Peak 4562.13M" (suom. Sosialistihuippu).
Aiheesta muualla

Kuvia tai muita tiedostoja aiheesta Meru (vuori) Wikimedia Commonsissa
Maavesi (täsmennyssivu)

Maavesi tarkoittaa seuraavia:
maavesi, maaperässä oleva vesi
Maavesi, Joroisten kylä
Maavesi, Saimaan järvenosa Taipalsaarella
Maavesi, Sysmäjärveen laskeva järvi
Maaveden voimalaitos, vesivoimala Joroisissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maavesi”, voi hakea sivunnimihaulla, laajalla sivunnimihaulla tai tekstihaulla.
Maavara

Maavaralla tarkoitetaan yleensä ajoneuvon, esimerkiksi auton, välistä tilaa maan ja ajoneuvon alimman osan välillä. Ajoneuvon riittävä maavara on oleellinen maastossa ja huonoilla teillä liikuttaessa, koska sen ansiosta ajoneuvo ei jää kiinni reitillä oleviin esteisiin tai saa vaurioita alustarakenteisiin.
Toisaalta maavaran lisääminen huonontaa ajoneuvon ajo-ominaisuuksia, koska tällöin myös painopiste nousee korkeammalle. Korkeampi painopiste aiheuttaa enemmän kallistelua kaarteissa ja lisää ajoneuvon kaatumisriskiä.
Maavaraan kiinnitetään huomiota etenkin erikoisajoneuvoissa, esimerkiksi armeijan käyttöön suunnitelluissa kuorma-autoissa ja maastoautoissa. Toisaalta myös maastoautoissa ja katumaastureissakin maavara on tyypillisesti suurempi kuin henkilöautoissa.
Autoa voi myös jälkikäteen madaltaa, jolloin maavara ja painopiste tarkoituksellisesti laskevat, ja auton ajo-ominaisuudet muuttuvat paremmiksi. Madaltaminen tapahtuu jousitusta säätämällä tai vaihtamalla.
Maastoautoissa maavaraa usein korotetaan jousitusta muuttamalla tai säätämällä auton maasto-ominaisuuksien parantamiseksi. Korottaminen on yleisesti helpointa jäykillä akseleilla ja kierrejousilla varustetuissa autoissa. Maavaraa voi lisätä myös rengaskokoa suurentamalla.
Maavaraan liittyvät läheisesti myös termit:
Lähestymiskulma (tietyssä kulmassa oleva taso, jonka auto voi kohdata)
Jättökulma (tietyssä kulmassa oleva taso, jonka auto voi jättää taakseen)
Ramppikulma (kaksi tietyssä kulmassa olevaa tasoa, jonka auto voi ylittää)
Meksikon Primera División

| Primera División de México |
| --- | --- |

Laji:  Jalkapallo
Maa(t):  Meksiko
Perustettu:  1943
Joukkueita:  18
Hallitseva mestari:  Santos Laguna
Eniten mestaruuksia:  Club América (12)
Sarjataso:  1
Alempi taso:  Liga de Ascenso
Sivusto:  Viralliset kotisivut
Primera División de México on Meksikon jalkapalloilun korkein sarjataso. Sarja perustettiin 1943 ja sen menestynein seura on Club Deportivo Guadalajara 11 mestaruudellaan. Kausi on jaettu kahteen osaan, aperturaan ja clausuraan.
Joukkueet kaudella 2015–2016

América
Atlas
Chiapas
Cruz Azul
Guadalajara
León
Monterrey
Morelia
Pachuca
Puebla
Querétaro
Santos Laguna
Sinaloa
Tijuana
Toluca
UANL
UNAM
Veracruz
Mestaruudet

C = Clausura 

A = Apertura 

I = Invierno 

V = Verano
| # | Nimi | Mestaruudet | Vuodet |
| --- | --- | --- | --- |
| 1. | América | 12 | 1965–1966, 1970–1971, 1975–1976, 1983–1984, 1984–1985, PRODE 1985, 1987–1988, 1988–1989, V 2002, C 2005, C 2013, A 2014 |
| 2. | Guadalajara | 11 | 1956–1957, 1958–1959, 1959–1960, 1960–1961, 1961–1962, 1963–1964, 1964–1965, 1969–1970, 1986–1987, V 1997, A 2006 |
| 3. | Toluca | 10 | 1966–1967, 1967–1968, 1974–1975, V 1998, V 1999, V 2000, A 2002, A 2005, A 2008, Bicentenario 2010 |
| 4. | Cruz Azul | 8 | 1968–1969, México 1970, 1971–1972, 1972–1973, 1973–1974, 1978–1979, 1979–1980, I 1997 |
| 5. | UNAM | 7 | 1976–1977, 1980–1981, 1990–1991, C 2004, A 2004, C 2009, C 2011 |
| 5. | León | 7 | 1947–1948, 1948–1949, 1951–1952, 1955–1956, 1991–1992, A 2013, C 2014 |
| 7. | Pachuca | 6 | I 1999, I 2001, A 2003, C 2006, C 2007, C 2016 |
| 8. | Santos Laguna | 5 | I 1996, I 2001, C 2008, C 2012, C 2015 |
| 9. | Monterrey | 4 | México 1986, C 2003, A 2009, A 2010 |
| 9. | UANL | 4 | 1977–1978, 1981–1982, A 2011, A 2015 |
| 11. | Atlante | 3 | 1946–1947, 1992–1993, A 2007 |
| 11. | Necaxa | 3 | 1994–1995, 1995–1996, I 1998 |
| 13. | Puebla | 2 | 1982–1983, 1989–1990 |
| 13. | Veracruz | 2 | 1945–1946, 1949–1950 |
| 13. | Zacatepec | 2 | 1954–1955, 1957–1958 |
| 16. | Tijuana | 1 | A 2012 |
| 16. | Morelia | 1 | I 2000 |
| 16. | Atlas | 1 | 1950–1951 |
| 16. | Oro | 1 | 1962–1963 |
| 16. | Tecos | 1 | 1993–1994 |
| 16. | Asturias | 1 | 1943–1944 |
| 16. | Marte | 1 | 1952–1953 |
| 16. | Tampico Madero | 1 | 1953–1954 |
| 16. | Real España | 1 | 1944–1945 |
Melide

| Melide |
| --- | --- |
 Melide on tiheästi asuttu kylä Luganojärven rannalla.
 vaakuna

 Melide
 Koordinaatit: 45°57′20″N, 8°56′50″E 
Valtio:   Sveitsi
Kantoni:  Ticino
Hallintoalue (distretto):  Luganon alue
Pinta-ala:  
 – Kokonaispinta-ala:  1,64 km²
Korkeus:  271–532 m
Väkiluku (31.12.2017)  (vakinaiset asukkaat):  1 816
 – Väestötiheys:  1 107 as./km²
 
 www.melide.ch 
Infobox OKVirheellinen NIMI-arvo: 
Melide on kunta Etelä-Sveitsissä Ticinon kantonissa. Siellä on vajaat 2 000 asukasta.
Sijainti

Melide sijaitsee Luganojärven länsirannalla Italian rajan tuntumassa Luganon kaupungista viitisen kilometriä etelään. Meliden pengersillan länsipää on Melidessä.
Nähtävyyksiä

Swissminiatur on pienoismallipuisto, jossa esitellään Sveitsiä ja maan nähtävyyksiä.
Melide sijaitsee Meliden pengersillan länsipäässä.
Chillonin linna Swissminiatur-puistossa.
Bundeshaus, parlamenttitalon pienoismalli.
Aiheesta muualla

Negro, Giuseppe: Melide (Sveitsin historiallisen tietosanakirjan artikkeli) Historisches Lexikon der Schweiz (HLS).  23.10.2008. Bern:  Stiftung HLS. (saksaksi), (ranskaksi), (italiaksi)
Kuvia tai muita tiedostoja aiheesta Melide Wikimedia Commonsissa
Dragon’s Lair (vuoden 1990 videopeli)

| Dragon’s Lair |
| --- | --- |

Kehittäjä:  MotiveTime
Julkaisija:  NA CSG Imagesoft JP Epic/Sony Records EU Elite Systems
Taiteilija:  David Percival
Säveltäjä:  Mark Cooksey
Pelisarja:  Dragon's Lair
Julkaistu:  NA 14. joulukuuta 1990 JP 20. syyskuuta 1991 EU 3. tammikuuta 1992
Lajityyppi:  toiminta, tasohyppely
Pelimuoto:  yksinpeli, kaksinpeli
Alusta:  Nintendo Entertainment System
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK     : 
Dragon’s Lair (jap. ドラゴンズレア, Doragonzu Rea) on brittiläisen MotiveTimen kehittämä ja Euroopassa Elite Systemsin julkaisema tasohyppely, joka perustuu samannimiseen LaserDisc-peliin.
Kuvakaappaus pelistä.
Aiheesta muualla

Dragon’s Lair MobyGamesissa (englanniksi)
Daniel Edward Pilarczyk

Daniel Edward Pilarczyk (12. elokuuta 1934 – 22. maaliskuuta 2020) oli yhdysvaltalainen pappi, joka toimi Cincinnatin hiippakunnan katolisena arkkipiispana vuodesta 1982 joulukuuhun 2009, jolloin hän siirtyi eläkkeelle. Häntä edelsi Joseph Louis Bernardin.
Pilarczyk syntyi Daytonissa ja sai pappisvihkimyksensä 20. joulukuuta 1959.
Mekisteus

Mekisteus oli kreikkalaisessa mytologiassa usean mieshahmon nimi.
Talaoksen poika

Mekisteus oli Talaoksen ja Lysimakhen poika.
Apollodoroksen mukaan jotkut sanoivat Mekisteuksen olleen veljensä Adrastoksen kanssa seitsemän Thebaa vastaan hyökänneen sotapäällikön mukana. Hän myös mainitsee, että epigonien hyökkäykseen osallistui hänen poikansa Euryalos.
Iliaassa hänen mainitaan osallistuneen Oidipuksen hautajaisiin. Hän voitti Oidipuksen muistokisat nyrkkeilyssä.
Lykaonin poika

Mekisteus oli yksi Lykaonin viidestäkymmenestä pojasta.
Ekhioksen poika

Mekisteus oli Ekhioksen poika ja toinen niistä, jotka Iliaassa kantoivat Hektorin haavoittaman Teukroksen takaisin aluksille turvaan.
Masjanja

Masjanja (ven. Масяня) on venäläinen aikuisten animoitu nettisarja, jonka on luonut Oleg Kuvajev. Sarja on toteutettu Macromedia Flash -animaationa, ja sen jaksoja on ilmestynyt vuodesta 2001. Sarjaa on esitetty myös televisiossa Venäjällä ja Saksassa.
Hahmot

Masjanja (Масяня), oikealta nimeltään Marija, parikymppinen pietarilainen nuori nainen ja sarjan päähenkilö. Hänellä on leveä pää, ja hän pukeutunut minihameeseen ja napapaitaan.
Röhkis (Хрюндель, Hrjundel), oikealta nimeltään Aleksandr, Masjanjan hidasälyinen mutta hyväntahtoinen poikaystävä, pukeutunut haalareihin.
Takku (Лохматый, Lohmatyi), oikealta nimeltään Anton, heidän ystävänsä, pulska ja huoleton rumpali. Sarjassa selviää myöhemmin, että Takku on ukrainalainen.
Oleg Kuvajev esittää kaikkien hahmojen ääniä.
Asetelma

Masjanja kommentoi sarkastisesti venäläistä arkielämää ja kulttuuri-ilmiöitä. Päähenkilö Masjanja on opiskelijanainen, jota kiinnostaa vain kepeä elämä, johon kuuluvat juhliminen, musiikki, seksi ja huumeet. Sarjan myötä Masjanja aikuistuu ja perustaa perheen poikaystävänsä Röhkiksen kanssa.
Historia

Alkuun sarjan jaksot olivat noin minuutin mittaisia, ja Kuvajev latasi niitä suoraan Internetiin. Ensimmäisistä vuonna 2001 julkaistuista jaksoista alkaen sarjan suosio kasvoi Venäjällä nopeasti. Vuonna 2003 Kuvajevin oli mahdollista perustaa oma animaatiostudio, ja Masjanja siirtyi internetistä televisioon. Muutaman vuoden päästä itsenäisiä televisiokanavia alettiin rajoittaa Venäjällä, ja Masjanjan esittäminen keskeytettiin. Kuvajev muutti vaimonsa kanssa Israeliin, ja hän toi sarjan joukkorahoituksen turvin katsottavaksi Mult.ru-Internet-sivustolle. Masjanja-jaksoja on nähtävillä myös YouTubessa.
Sarjaa on esitetty myös Saksan televisiossa. Vuonna 2022 valikoima Masjanja-jaksoja tekstitettiin suomeksi Suomi–Venäjä-Seuran Tomi Leppäsen suomentamina.
Historia > Jakso 160

22. maaliskuuta 2022, kun Venäjä oli hyökännyt Ukrainaan julkaistiin sarja 160. jakso "Wakizashi-miekka", joka kritisoi voimakkaasti Venäjän osaa konfliktissa ja vertasi presidentti Vladimir Putinia ja hänen toimiaan Adolf Hitleriin. Vastineeksi Venäjän joukkotiedotusvälineiden valvontapalvelu Roskomnadzor rajoitti pääsyä Mult.ru-sivustolle, jossa jakso oli nähtävillä. Kuvajev pystyi ohittamaan rajoituksen perustamalla peilisivuston Multru.com.
Aiheesta muualla

Virallinen kotisivu
YouTube
Patreon
Matti Airaksinen

Matti Airaksinen (s. 1978 Turku) on suomalainen radiotoimittaja ja DJ. Hän juonsi YleX-kanavalla perjantaisin esitettäviä Disko2000- ja Parasta ennen -ohjelmia. DJ-keikoillaan Airaksinen soittaa lähinnä Parasta ennen -ohjelmasta tuttua 1990-luvun musiikkia. Päivätyökseen Airaksinen opettaa kuvataidetta Vaskivuoren lukiossa Vantaalla. Airaksinen on juontanut vuoden 2021 alusta Retroperjantai-ohjelmaa Radio Novalla.